**ΘΕΣΣΑΛΟΝΙΚΗ 03-12-2018**

**ΠΡΟΣΚΛΗΣΗ**

**ΤΩΝ ΜΕΛΩΝ ΤΟΥ ΣΥΛΛΟΓΟΥ ΠΟΛΥΤΕΚΝΩΝ ΓΟΝΕΩΝ ΕΠΑΡΧΙΩΝ Ν.ΘΕΣΣΑΛΟΝΙΚΗΣ**

**«Η ΜΕΡΙΜΝΑ» ΣΕ ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ**

Ο Πρόεδρος του Συλλόγου Πολυτέκνων Θεσσαλονίκης ‘Η ΜΕΡΙΜΝΑ’ σύμφωνα με το άρθρο 20 του καταστατικού και με τον αριθμό 160/29-11-18 του Διοικητικού Συμβουλίου ΚΑΛΕΙ τα μέλη του Συλλόγου σε Τακτική Γενική Συνέλευση που θα γίνει την Κυριακή 20-01-2019 και ώρα 10:30 πρωινή στην αίθουσα του Εργατικού Κέντρου Θεσσαλονίκης, με τα παρακάτω θέματα ημερησίας διάταξης:

1. Διοικητικός και Οικονομικός απολογισμός του απερχόμενου Διοικητικού Συμβουλίου και της Εξελεγκτικής Επιτροπής για την τριετία 2016-2017-2018.
2. Ανάγνωση της έκθεσης της Εξελεγκτικής Επιτροπής για την οικονομική διαχείριση της περιόδου 2016-2017-2018.
3. Ψηφοφορία (μυστική) για την απαλλαγή των μελών του Διοικητικού Συμβουλίου και της Εξελεγκτικής Επιτροπής από ευθύνες διοίκησης και οικονομικής διαχείρισης της τριετίας 2016-2017-2018.
4. Απόφαση έγκρισης του προτεινόμενου προϋπολογισμού για την επόμενη περίοδο 2019.
5. Απόφαση εξουσιοδότησης προς το νέο Διοικητικό Συμβούλιο που θα εκλεγεί από τις αρχαιρεσίες που θα ακολουθήσουν, να εκλέγει τους εκπροσώπους του Συλλόγου για τις Γενικές Συνελεύσεις Α.Σ.Π.Ε .
6. Απόφαση έγκρισης ορισμού ετήσιας συνδρομής για τα μέλη του συλλόγου
7. Εκλογή Τριμελούς Εφορευτικής Επιτροπής για την διενέργεια αρχαιρεσιών για την εκλογή του Προέδρου, των μελών του Διοικητικού Συμβουλίου και της Εξελεγκτικής Επιτροπής.
8. Διενέργεια αρχαιρεσιών για την εκλογή Προέδρου, νέου Διοικητικού Συμβουλίου και νέας Εξελεγκτικής Επιτροπής.

 Σε περίπτωση που δεν θα υπάρξει απαρτία η Γενική Συνέλευση θα επαναληφθεί την επόμενη Κυριακή στις 27 Ιανουαρίου 2019 στην ίδια αίθουσα, την ίδια ώρα και με τα ίδια θέματα, θεωρουμένης ότι βρίσκεται σε απαρτία με όσα μέλη παρευρεθούν.

1. Ταμειακά τακτοποιημένοι θεωρούνται όσα μέλη μέχρι την 31/12 έχουν εξοφλήσει στην συνδρομή τους του έτους 2018.

Όσοι επιθυμούν να θέσουν υποψηφιότητα για την εκλογή τους πρέπει να υποβάλλουν αίτηση υποψηφιότητας στον Σύλλογο μέχρι την Παρασκευή 18 Ιανουαρίου 2019.

Ο ΠΡΟΕΔΡΟΣ

ΔΗΜΗΤΡΙΟΣ ΜΠΕΛΟΥΡΗΣ